A határozati javaslat elfogadásához 
egyszerű többség szükséges!

1. ELŐTERJESZTÉS
HARC KÖZSÉG ÖNKORMÁNYZATA KÉPVISELŐ-TESTÜLETE
2024. január 25. napján 1715 órakor tartandó rendkívüli nyilvános ülésére

Tárgy: Javaslat a településkép védelméről szóló 1/2018.(II.13.) önkormányzati rendelet módosítási eljárásának megindítására
Előterjesztő: Tóth Gábor polgármester
Előterjesztést készítette: Herczig Viktória jegyző                                	
Törvényességi ellenőrzést végezte: Herczig Viktória jegyző

Tisztelt Képviselő-testület!

[bookmark: _Hlk92976196]Az Országgyűlés 2023. december 30-ai hatállyal több helyen módosította a településkép védelméről szóló 2016. évi LXXIV. törvényt. 

A jogszabály változás alapján (2016. évi LXXIV törvény 11/B. §. (1a), 12. §. (2) h), 16/E. §.) amennyiben a hatályos helyi településképi rendelet tiltja az utcabútorok elhelyezését, vagy az utcabútoron - utasvárón, kioszkon, a közművelődési célú hirdetőoszlopon és az információs vagy más célú berendezésen – az országos jogrendtől eltérően – tiltja a reklámok, reklámhordozók elhelyezésének lehetőségét, illetve azok darabszámát is korlátozza, valamint azokon nem engedi meg a reklámok közzétételét, úgy a helyi településképi rendeletet 2024. január 31-ig módosítani szükséges.

A helyi településképi rendelet módosításának eljárásrendjét a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (a továbbiakban: Korm. rendelet) szabályozza. 

A Korm. rendelet 59. § (2) bekezdés a) pontja értelmében a Képviselő-testületnek az eljárás során a módosítás tényéről kell először döntenie, Sárszentlőrinc Község Önkormányzat Képviselő-testületének a településkép védelméről szóló 2/2019. (III.14.) önkormányzati rendeletét (a továbbiakban: településképi rendelet) módosítani szükséges a magasabb rendű jogszabályokkal való összhang megteremtése (módosított településkép védelméről szóló 2016. évi LXXIV. törvény értelmében) érdekében.

Az elkészített dokumentációt és rendelet tervezetet véleményeztetni kell a helyi partnerségi rendeletben foglaltak alapján és a Korm. rendelet véleményezési szakaszra vonatkozó szabályai alapján.
Az elfogadás az egyeztetést követően történik, önkormányzati rendelet módosítás formájában.


Harc, 2024. január 19.


                                                                                                 Tóth Gábor sk.
                                                                                                 polgármester


Határozati javaslat:

A településkép védelméről szóló 1/2018. (II.13.) önkormányzati rendelet módosítási eljárásának megindításáról


1. Harc Község Önkormányzata Képviselő-testülete hozzájárul, Harc Község Önkormányzata Képviselő-testületének a településkép védelméről szóló 1/2018. (II.13.) önkormányzati rendelet módosítási eljárásának megindításához a magasabb szintű jogszabályokkal való összhang megteremtése érdekében.

2. Felkéri a polgármestert, hogy a véleményeztetési eljárást településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet alapján folytassa le.


Határidő: azonnal
Felelős: polgármester


Harc, 2024. január 19.
Tóth Gábor sk.
polgármester

